ئهوانهی پێیان دهگوترێت ڕۆشنبیرانی كورد له ماوهی ڕابردوودا له پاشهكشهیهكی گهورهدا بوون. به كورتی ئهمانهی خوارهوه چهند خاڵێكن سهبارهت بهو پاشهكهشهیه.
كهواته با لهوه گهڕێین كه ڕۆشنبیرانی كورد خاوهنی تێزن، ڕوانینی واقیعین، ڕهخنهی ڕیشهكانی دهوڵهت و دهمودهزگاكانی دهكهن یان نا، بهڵام ئایا ئهوان خۆیان ئامادهن بێنه نێو واقیعهكهوه، تا چهند بڕوایان بهوه ههیه كه تیۆری ڕادیكاڵ پیویستی به كرده و پراكتیكی ڕادیكاڵ ههیه. یهكێك له وێنهكانی عهقڵی كۆمهڵگای ئێمه بریتییه لهوهی كه ڕۆشنبیر كهسێكه لهسهروی كۆمهڵگاوه، تهنها دهدوێت، شتهكان شیدهكاتهوه، بیر دهكاتهوه لهبهرئهوهی له ههمووان عاقڵتره ههروهها پێویستی به جووڵهی فیزیكی نییه. له بهرامبهریشدا، ئهوانیتر له خوارهوهن، گوێ دهگرن، شیكردنهوهكانی ئهوان پهیڕهو دهكهن، دهبێت عاقڵ بكرێن، بیرنهكهنهوه و لهجیاتیدا كرده بنوێنن و بجووڵێن. ئهم وێنهیه ههر وا وێنهیهك نییه به شێوهیهكی نالۆژیكی له زیهنی باودا دروست بووه، هۆكارگهلێك له پشتی ئهمهوه ههن. بهڵام هۆكاری سهرهكی بریتییه لهو ڕۆڵ و ئهرك و ناوانهی كه ڕۆشنبیران داویانهته پاڵی خۆیان. سهرئهنجام، لهو وێنهیهدا نامۆبوونێكی فراوانی چهمكی كۆمهڵایهتییانهی ڕۆشنبیر و خهڵك هاتووهته بوون. ئهو نامۆبوونه لانی كهم له دابڕانی ئاگایی و ماتریالدا، بیركردنهوه و كرداردا، سهرهوه و خوارهوهدا، هێزی زیهنی و فیزیكیدا خۆی دهنوێنێتهوه. ئهم توخمه سهرهكییهی نامۆبوون بهسه بۆ لهكاركهوتنی سیاسییانه و واقیعییانهی فیكر و ڕۆشنبیری لهناو كۆمهڵگادا.
ئهلف- تهسلیمبوون به گوتاری لیبرالیزم و نیۆلیبرالیزم و نهبینینی نهزمی جیهانی لهناو هاوكێشهی كار و سهرمایهدا.
باء- تهسلیمبوون به پاره و پۆست و بوون بهكادر و قسهكهری حیزب و بۆرژوازی و ناسیۆنالیزم و هتد.